projecte-aina/catalan_government_crawling huggingface dataset:
4 empreses catalanes rebran fins a 2,5 milions d'euros per finançar activitats d'innovació i desenvolupament, mentre que 12 companyies rebran 50.000 euros per dur a terme un estudi de viabilitat per portar els seus projecte d'innovació al mercat.
• 4 empreses catalanes rebran fins a 2,5 milions d'euros per finançar activitats d'innovació i desenvolupament, mentre que 12 companyies rebran 50.000 euros per dur a terme un estudi de viabilitat per portar els seus projecte d'innovació al mercat.
• Fins ara, Catalunya ha estat una de les regions amb més pimes seleccionades a l'Estat espanyol per l'SME Instrument de l'Horitzó 2020, que té un pressupost de 3.000 milions d'euros per al període 2014-2020.
• La Comissió Europea ha nomenat ACCIÓ, del Departament d'Empresa i Ocupació, com a organisme responsable d'analitzar les necessitats del projecte d'innovació de les pimes i posar-les en contacte amb experts que els hi oferiran serveis de coaching.
Un total de 16 empreses innovadores catalanes han estat seleccionades per la Comissió Europea en la segona convocatòria del programa per a pimes de l'Horitzó 2020, l'SME Instrument, per rebre finançament per créixer, desenvolupar projectes innovadors i incorporar-los al mercat.
En concret, 12 pimes catalanes rebran 50.000 euros de subvenció per a desenvolupar un estudi de viabilitat del seu pla de negoci durant 6 mesos.
Aquestes pimes se sumen a les 7 empreses que ja van beneficiar-se d'aquest ajut el setembre de l'any passat, en la primera convocatòria.
D'altra banda, 4 pimes catalanes rebran, també en aquesta segona convocatòria, fins a 2,5 milions d'euros per dur a terme activitats d'innovació i desenvolupament i fer les proves pilot i necessàries per portar la seva tecnologia al mercat.
La Comissió Europea ha nomenat ACCIÓ, del Departament d'Empresa i Ocupació, com a membre de la xarxa Enterprise Europe Network, organisme responsable d'analitzar les necessitats del projecte d'innovació de les pimes i posar-les en contacte amb experts que els hi oferiran serveis de coaching.
D'altra banda, les 12 que es beneficiaran de l'ajut de 50.000 euros són 1d3a, Chimigraf Iberica, Dexmasensors, Enry S Plex, Genaker, Hal, Icar, Medtep Online, Merak S.L. Telecomunicacions i Sistemes, Sensing & Control, Starlab i Zero 2 Infinity.
Fins ara, Catalunya ha estat una de les regions amb més pimes seleccionades a l'Estat espanyol per l'SME Instrument, que té un pressupost total de 3.000 milions d'euros per al període 2014-2020.
Al seu torn, l'Estat espanyol és el país que encapçala el rànquing a nivell europeu.
16 pimes innovadores catalanes rebran finançament de la Comissió Europea en una nova fase del programa per a pimes de l'Horitzó 2020
Abans de la visita, els representants del govern català s'han reunit amb el vicepresident executiu de Global Operations d'Schneider Electric, Julio Rodríguez; el president de la zona Ibèrica, Patrick Gaonach; el vicepresident d'Indústria, Joan Jordi Arnó; i el vicepresident de solucions, Manuel Moliner.
Schneider Electric és especialista global en gestió de l'energia i líder en solucions d'eficiència energètica, amb més de 150.000 treballadors arreu del món i una facturació que el 2013 va assolir els 24.000 milions d'euros.
La seu de Barcelona acull la direcció de la companyia per les operacions del grup a tot el món tret d'Amèrica del Nord i la Xina, així com la direcció per a la zona Ibèrica.
Disposa de centres industrials a Molins de Rei i Capellades que es dediquen a la fabricació d'armaris i embolcalls elèctrics, i un centre logístic a Sant Boi, que s'encarrega de la logística del grup per als mercats d'Europa, Àfrica i Amèrica del Sud.
La consellera d'Empresa i Coneixement ha traslladat als cònsols les mesures que està impulsant la Generalitat i ha posat a disposició les 40 oficines d'ACCIÓ al món per continuar donant suport a les empreses estrangeres establertes a Catalunya
La consellera d'Empresa i Coneixement, Àngels Chacón, ha mantingut aquest dijous una reunió de treball amb els cònsols i delegats comercials d'una quinzena de països per avaluar com col·laborar i treballar conjuntament en la recuperació, per fer front a l'emergència provocada per la Covid-19 en l'àmbit del turisme, les inversions estrangeres i les relacions comercials.
A la trobada també hi ha participat el conseller delegat d'ACCIÓ, Joan Romero, i el director de l'Agència Catalana de Turisme, David Font.
Segons Chacón, " amb més de 8.600 empreses estrangeres ubicades a Catalunya, ens hem consolidat com un hub econòmic i d'innovació de referència al sud d'Europa, amb un teixit productiu que ha entès perfectament que el seu mercat és global: ara, més que mai, és clau teixir aliances amb el món ". "
Ens trobem en una situació de gran complexitat, on haurem de fer front a grans reptes socials que només trobaran la resposta adequada des de la col·laboració i la coordinació ", assegura la consellera d'Empresa i Coneixement.
En aquest sentit, en el marc de la reunió, s'han analitzat els efectes d'aquesta situació i s'han analitzat les mesures adoptades per cada país per fer front a la pandèmia i la situació del turisme i la inversió estrangera.
Chacón ha explicat les actuacions que ja està duent a terme la Generalitat en aquests àmbits i ha posat a disposició dels cònsols les 40 Oficines Exteriors de Comerç i d'Inversions d'ACCIÓ al món per oferir tot el suport a les empreses estrangeres establertes a Catalunya.
En l'àmbit del turisme, la consellera ha explicat que el Departament d'Empresa i Coneixement està treballant amb el sector a Catalunya i amb diversos països d'arreu del món.
L'objectiu és preparar una estratègia basada en el suport a la indústria local per estar preparats quan acabi la pandèmia i en una nova estratègia de promoció durant el 2020 i 2021.
Per la consellera, " aquesta pandèmia no només està tenint efectes des d'un punt de vista sanitari, sinó que també és una amenaça per a la ciutadania en forma de pèrdua de llocs de treball i reducció d'ingressos ".
Per això, " tot i trobar-nos encara en una fase de resistència contra el virus, hem de començar a mirar més enllà: després de la resistència arribarà la recuperació, moment on haurem d'estar més preparats que mai, ser flexibles i actuar amb rapidesa ", subratlla.
S'han analitzat els efectes d'aquesta situació i les mesures adoptades per cada país per fer front a la pandèmia i la situació del turisme i la inversió estrangera
El Departament d'Empresa i Coneixement intensifica així el suport a l'empresa catalana que compti amb plantes de producció o oficines a l'estranger per fer front a la situació d'emergència provocada pel coronavirus.
El Departament d'Empresa i Coneixement reforça el suport a l'empresa catalana per fer front a la situació d'emergència provocada per la Covid-19 arreu del món amb l'activació de nous serveis de les 40 Oficines Exteriors de Comerç i d'Inversions d'ACCIÓ -l'agència per a la competitivitat de l'empresa- a les filials d'empreses catalanes a l'estranger.
L'objectiu és oferir assessorament i informació en temps real a les plantes de producció o oficines d'empreses catalanes arreu del món.
D'aquesta manera, les empreses catalanes es poden posar en contacte amb la xarxa de 40 oficines d'ACCIÓ al món a través d'aquest enllaç per rebre assessorament personalitzat sobre la situació actual en més de 100 països.
Actualment, segons dades d'ACCIÓ, hi ha més de 8.100 filials d'empreses catalanes a l'estranger.
Així, les oficines d'ACCIÓ poden acompanyar les empreses, resoldre dubtes o oferir informació en temps real en àmbits com el marc legal de cada país, les polítiques duaneres, els requisits per entregar mercaderies o les mesures laborals que s'estan adoptant.
Principalment, la xarxa d'oficines d'ACCIÓ pot donar suport a les filials catalanes en els següents aspectes:
A més, aquests serveis es complementen amb l' Oficina Tècnica de Barreres a la Internacionalització d'ACCIÓ, que té l'objectiu de donar resposta a qualsevol dubte o casuística vinculats a l'exportació o importació, problemes en la cadena de subministrament o consultes sobre mobilitat de mercaderies, entre d'altres, per minimitzar l'afectació d'aquesta situació excepcional en l'activitat diària de les empreses.
ACCIÓ a través de l'Oficina Tècnica de Barreres a la Internacionalització i les oficines d'ACCIÓ a Pequín, Xangai i Hong Kong, ha identificat els àmbits que han de considerar a curt termini les empreses catalanes que mantenen relacions comercials amb la Xina
L'emergència sanitària declarada per l'Organització Mundial de la Salut (OMS) en relació al coronavirus, tot i tractar-se d'una situació temporal i excepcional, pot suposar barreres a l'exportació d'empreses catalanes a la Xina.
En aquest sentit, ACCIÓ -l'agència per a la competitivitat de l'empresa del Departament d'Empresa i Coneixement- a través de l'Oficina Tècnica de Barreres a la Internacionalització i les oficines d'ACCIÓ a Pequín, Xangai i Hong Kong, ha identificat els àmbits que han de considerar a curt termini les empreses catalanes que mantenen relacions comercials amb la Xina.
Des d'ACCIÓ s'està fent seguiment d'aquesta situació i posa a disposició de l'empresa catalana l'Oficina Tècnica de Barreres a la Internacionalització: www.accio.gencat.cat/oficina-barreres
Cal tenir en compte que aquestes afectacions es mantindran, com a mínim, fins el proper 10 de febrer, data fins la qual el govern xinès està promovent l'autoaïllament de la població local, allargant el període de vacances de l'Any Nou Xinès:
Catalunya exporta 1.494 milions d'euros a la Xina (2018).
Principalment carn de porc (11,8%), aparells i material elèctric (9,1%) i coure (8,6%).
4.900 empreses catalanes exporten a la Xina, 1.921 de les quals ho fan de manera regular (els últims 4 anys de manera consecutiva).
Les exportacions catalanes representen el 23,8% de les exportacions de l'Estat espanyol a la Xina.
Actualment hi ha 198 filials d'empreses catalanes en aquest país.
Catalunya exporta 1.494 milions d'euros a la Xina (2018), principalment carn de porc, aparells i material elèctric i coure
Les vendes a l'exterior han crescut al novembre un 4,4% en termes interanuals, un creixement superior al de la mitjana de la zona euro i al de països de referència com França o Alemanya.
• Les vendes a l'exterior han crescut al novembre un 4,4% en termes interanuals, un creixement superior al de la mitjana de la zona euro i al de països de referència com França o Alemanya.
• Segons el Departament d'Empresa i Ocupació, aquest ha estat el mes de novembre en què s'han registrat més exportacions catalanes de tota la sèrie històrica.
• Entre gener i novembre les exportacions han crescut un 2,4%, assolint els 55.434 milions d'euros, mantenint-se en xifres de rècord històric.
Les exportacions catalanes han crescut un 4,4% al novembre en relació al mateix mes de l'any passat, assolint els 5.040 milions d'euros.
Segons ACCIÓ, l'agència per a la competitivitat de l'empresa del Departament d'Empresa i Ocupació -en base a les dades del Ministeri d'Economia i Competitivitat- aquest ha estat el mes de novembre en què s'han registrat més vendes a l'exterior d'empreses catalanes de tota la sèrie històrica.
Per sectors, destaca el creixement de les exportacions d'automòbils (14,4%) i béns d'equip (6,5%), en un mes en què les vendes a l'exterior catalanes han representat el 25,3% del total d'exportacions de l'Estat espanyol.
A nivell europeu, el creixement registrat a Catalunya (4,4%) ha estat superior al de la mitjana de la zona euro (0,1%) i al de països de referència com França (1,2%) o Alemanya (1,4%).
Rècord històric entre gener i novembre
En termes acumulats, entre gener i novembre les exportacions catalanes han assolit un nou rècord històric, arribant als 55.434 milions d'euros.
Això suposa un creixement del 2,4% en relació al mateix període de l'any passat, superior al de la zona euro (1,4%) i al de la Unió Europea (0,9%).
Catalunya bat el rècord d'exportacions en un mes de novembre, assolint els 5.040 milions d'euros
El conseller d'Empresa i Ocupació, Felip Puig, ha posat aquest matí la primera pedra de l'ampliació de la fàbrica que la multinacional alemanya té a Catalunya.
El conseller d'Empresa i Ocupació, Felip Puig, ha posat aquest matí la primera pedra de l'ampliació de la planta que l'empresa alemanya E.G.O Appliance Controls té a Lliçà de Vall.
Juntament amb Puig, també han participat en l'acte la consellera delegada d'ACCIÓ, Núria Betriu; el director d'Internacionalització i Inversions d'ACCIÓ, Joan Josep Berbel; l'alcalde de Lliçà de Vall, Andreu Carreras; el director general d'Operacions del Grup E.G.O, Karlheinz Hörsting i el director general d'Innovació i R&D d'E.G.O, Martin Wagner.
Felip Puig ha explicat que "el 41% d'empreses multinacionals amb presència a l'estat espanyol són a Catalunya.
Això és possible pel compromís, la visió de convivència, d'integració i respecte per la diversitat que té la nostra societat".
El conseller ha remarcat que és per tot això que E.G.O, amb aquesta inversió, "garanteix la seva continuïtat a Catalunya, la permet créixer, produir més i contractar més gent".
E.G.O Appliance Controls inverteix 8,8 milions d'euros durant el període 2014-2016 per ampliar les seves instal·lacions a Catalunya, una necessitat motivada per l'increment del volum de facturació i pel creixement dels departaments de Product Management i d'R+D+i dedicats als motors elèctrics, als mercats del rentat, la refrigeració i la cocció comercial amb inducció.
L'ampliació de la planta de Lliçà de Vall suposa la creació de 60 llocs de treball que s'afegeixen als més de 220 que E.G.O Appliance Controls ja tenia a Catalunya.
L'empresa alemanya, que en aquest projecte ha rebut el suport de l'àrea d'atracció d'inversions estrangeres de la Generalitat, Invest in Catalonia, té a Catalunya el centre mundial de referència d'R+D de la divisió Wet&Cold del grup E.G.O. La planta catalana exporta més de 80% de la seva producció principalment a Alemanya, Itàlia, Eslovènia, Turquia i els Estats Units.
El Grup E.G.O és líder a Europa en el sistema d'inducció domèstica i, a més de Lliçà de Vall, disposa de centres d'R+D a Alemanya, la Xina i Mèxic.
La filial catalana centra la seva activitat principal en el disseny i la fabricació de circuits electrònics destinats a controls de rentadores, assecadores, rentavaixelles i cafeteres.
En el darrer any ha iniciat una nova àrea de negoci per a cuines comercials amb sistema d'inducció.
E.G.O Appliance Controls inverteix 8,8 milions d'euros en l'ampliació de la planta de Lliçà de Vall i crea 60 llocs de treball
La companyia ha instal·lat la caldera de biomassa a l'empresa berguedana Liven Snacks, productora d'aperitius, amb capacitat per a cremar 5.000 tones d'estella forestal a l'any.
• El 2015, el centre de Barcelona preveu quadruplicar la seva facturació i assolir els 3,5 milions d'euros.
• L'empresa, instal·lada a Barcelona des del 2013, ha comptat amb el suport de la Generalitat a través d'Invest in Catalonia.
• Unísono té la seu social a Madrid i, a més de Barcelona, és també present a Vigo, Gijón, València, Santiago de Xile, Bogotà i Jersey City.
L'empresa proveïdora de serveis de gestió i atenció de clients Unísono incorporarà en el seu centre de Barcelona més de 60 llocs de treball durant els pròxims dos anys, que se sumaran als 116 que té actualment.
Unísono va obrir el centre que té a Barcelona a finals del 2013 i ha comptat amb el suport d'Invest in Catalonia, l'àrea d'atracció d'inversions estrangeres de la Generalitat.
L'empresa preveu augmentar la facturació a Catalunya fins als 3,5 milions d'euros aquest any, respecte als 800.000 del 2014.
Segons Sandra Gibert, directora general de Unísono, "l'obertura d'aquest centre és el resultat de la confiança i lleialtat de molts clients, i representa una gran oportunitat i porta d'entrada a companyies europees assentades a Barcelona que busquen un partner de negocis com nosaltres".
La companyia compta amb 11 centres d'operacions distribuïts entre l'Estat espanyol (quatre a Madrid, dos a Vigo, i un a Gijón, València i Barcelona), Santiago de Xile i Bogotà; i una oficinal comercial a Jersey City, als EUA.
Entre tots sumen prop de 6.000 empleats, treballen per a més de 90 clients i superen els 112 milions d'euros de facturació.
Des del seu centre de Barcelona, de prop de 620 m2 de superfície, Unísono gestiona clients de gairebé tots els sectors com retail, automoció, consum, telecomunicacions i assegurances, entre d'altres.
Els tipus de projectes amb què més ha treballat l'empresa durant el darrer any han estat el disseny i implantació d'estratègies d'experiència de client, la consultoria en múltiples canals, l'anàlisi de l'estructura de comerç electrònic, l'optimització de processos i el cicle de vendes.
L'empresa de serveis de gestió i atenció de clients Unísono incorporarà més de 60 llocs de treball a l'oficina de Barcelona
Felip Puig ha manifestat que "Brasil és un mercat apassionant de 200 milions d'habitants i una riquesa natural que el fa molt atractiu per a les nostres empreses ".
El conseller ha explicat que "des del Govern, a través de les 34 oficines a l'exterior d'ACCIÓ, facilitarem el camí a les companyies del país" perquè aprofitin les oportunitats Brasil els presenta.
La jornada ha presentat a la cinquantena d'assistents les oportunitats de negoci i d'inversió que aquest país sud-americà ofereix a les empreses catalanes.
El director de l'oficina exterior de comerç i inversions d'ACCIÓ a Sao Paulo, Josep Maria Buades, ha explicat quins són els nínxols de mercat en els que les companyies poden trobar la millor opció per accedir al mercat brasiler i quina és la millor manera de fer-ho.
La consultora de projectes de desenvolupament, Paula Mèlich, ha explicat què ofereix el Brasil en l'àmbit de les Smart Cities.
La Cambra Brasil Catalunya, constituïda com a delegació a Catalunya de la Cámara de Comercio Brasil-España, treballa amb l'objectiu de ser el punt de trobada dels catalans interessats per l'economia de Brasil així com de les empreses amb seu a aquest país interessades per l'economia catalana ja sigui de forma directa o com a porta d'entrada a Europa.
Felip Puig obre la jornada 'Brasil 2015: any d'ajustos i oportunitats' que presenta el potencial que ofereix aquest país
El patrocinador del FC Barcelona pertany al grup KOÇ Holding, un dels primers grups empresarial de Turquia, que genera uns ingressos per valor del 8% del PIB del país.
• El patrocinador del FC Barcelona pertany al grup KOÇ Holding, un dels primers grups empresarial de Turquia, que genera uns ingressos per valor del 8% del PIB del país.
• La reunió amb el fabricant d'electrodomèstics s'ha produït en el marc de la missió a Turquia que encapçala aquesta setmana el conseller d'Empresa i Ocupació.
El conseller d'Empresa i Ocupació, Felip Puig s'ha reunit amb directius de l'empresa turca BEKO per tal d'explorar oportunitats de cooperació a Catalunya.
La Generalitat i la companyia turca s'han mostrat disposats a designar un equip de treball per estudiar noves àrees de negoci Catalunya per donar més pes a la filial que BEKO ja té a Barcelona, on treballen una trentena de persones.
BEKO és una marca internacional que fabrica electrodomèstics de línia blanca i des d'aquesta temporada és patrocinador del FC Barcelona.
Pertany al grup turc KOÇ Holding, un dels més importants del país, que genera uns ingressos per valor del 8% del PIB de Turquia.
La reunió s'ha produït en el marc de la missió a Turquia que encapçala aquesta setmana el conseller, on hi participen 10 empreses i entitats catalanes dels sectors químic, farmacèutic, turístic i de la salut.
L'objectiu és buscar oportunitats de negoci i d'inversió així com impulsar el comerç exterior de Catalunya amb Turquia.
També hi participen el secretari d'Empresa i Competitivitat, Pere Torres, i la consellera delegada d'ACCIÓ, Núria Betriu.
Felip Puig es reuneix amb l'empresa turca BEKO per estudiar noves oportunitats de cooperació a Catalunya
L'empresa ha format part de la missió d'innovació a Shenzen i Hong Kong organitzada per la Generalitat.
Juntament amb cinc empreses catalanes més (Claitec, Kerad Games, Popplaces.com, Tronic Electronica & Electricitat i usMIMA) i el centre tecnològic CTTC, ha participat en l'estand del Govern a la China Hi-Tech Fair.
L'empresa catalana PAL Robotics desenvolupa un nou robot que interactua amb les persones a nivell domèstic i industrial
La directora general d'Indústria i consellera delegada d'ACCIÓ, Núria Betriu, ha participat aquest dimecres al matí en la inauguració de la nova fàbrica de l'empresa catalana Scutum a Molins de Rei
La directora general d'Indústria i consellera delegada d'ACCIÓ, Núria Betriu, ha participat aquest dimecres al matí en la inauguració de la nova fàbrica de l'empresa catalana Scutum a Molins de Rei, que té capacitat per produir 10.000 escúters elèctrics a l'any.
La nova planta de producció de la marca, que ara passa a anomenar-se comercialment Silence, dóna feina a 37 professionals entre enginyers, tècnics i comercials.
Durant la seva intervenció, Betriu ha assegurat que " el projecte de Silence és molt important pel país: impulsa la tecnologia elèctrica a Catalunya, combina les dues estratègies clau per la competitivitat, la innovació i la internacionalització, i ho fa amb un clar esperit emprenedor i l'ambició per deixar una empremta al món ".
En aquest sentit, la directora general d'Indústria ha subratllat que " és un dels exemples que posen de manifest que Catalunya té una oportunitat magnifica per liderar el sector del vehicle elèctric al sud d'Europa ".
L'any passat Silence va augmentar un 255% les vendes en relació al 2015, mentre que amb la nova fàbrica de Molins de Rei l'empresa preveu duplicar la facturació aquest 2017 i consolidar la seva expansió internacional.
Actualment té presència a més de 14 països de tot el món.
Núria Betriu: "Catalunya té una oportunitat magnífica per liderar el sector del vehicle elèctric al sud d'Europa"
El conseller delegat d'ACCIÓ, Joan Romero, ha obert aquest dimecres al matí a Barcelona el Future Industry Congress organitzat per Eurecat (centre tecnològic amb el segell TECNIO).
L'esdeveniment ha reunit una vintena d'experts que han reflexionat sobre les tecnologies disruptives dels propers deu anys, en àmbits com els materials avançats, l'electrònica impresa i el grafè, les human brain tecnologies, la quàntica i el 5G.
Durant la seva intervenció, Romero ha subratllat que "els canvis tecnològics provoquen incerteses però també generen noves oportunitats".
En aquest sentit, ha assegurat que " hi ha qui pensa que indústria 4.0 està associat a grans empreses, però la digitalització afectarà tot el teixit productiu ".
El conseller delegat d'ACCIÓ ha destacat que "Catalunya té els ingredients per fer la revolució 4.0: indústria molt potent, un sector TIC molt important, proveïdors tecnològics especialitzats, infraestructures estratègiques, congressos de referència i empreses que treballen en aquest àmbit".
L'acte ha comptat amb el president d'Eurecat, Xavier Torra, i el director de l'estratègia SmartCATALONIA de la Generalitat, Daniel Marco, entre d'altres participants.
L'esdeveniment ha reunit una vintena d'experts que han reflexionat sobre les tecnologies disruptives dels propers deu anys